Wie monitor hierdie sakeondernemings? | Netwerk24
Wie monitor hierdie sakeondernemings?
Ek stem saam – hoe dikwels doen Die SAID in byvoorbeeld die Paarl ondersoek na die talle huiswinkels, smouse en Chinese winkels om te sien of hul boekhouding ens. agtermekaar is en of hulle wel belasting betaal?
Persoonlik twyfel ek. Niemand monitor hierdie sakeondernemings nie en dis basies deesdae 'n "free-for-all".
Behalwe natuurlik vir die wetsgehoorsame Suid-Afrikaanse burger wat omtrent elke dag beboet word met stygende belasting, brandstofpryse en munisipale tariewe.
Ek hoor ook dat baie van die Chinese winkels in Paarl-middedorp sommer ook as wonings gebruik word vir talle inwoners. Gaan die munisipaliteit dié ook na? O nee, soos genoem, vir hulle is dit mos 'n "free-for-all".
Onthou net, as enige besigheid net op 'n kontant basis werk, dan beteken dit hulle steek die geld in hul sak en nie 'n sent daarvan gaan aan belasting nie.